**OBAVEŠTENJE O OBRADI PODATAKA O LIČNOSTI**

U skladu sa odredbama člana 23 Zakona o zaštiti podataka o ličnosti *("Sl. glasnik RS" br. 87/2018)* (u daljem tekstu: **Zakon**), privredno društvo Galenika ad Beograd, sa sedištem na adresi Batajnički drum bb, matični broj: 07726325, PIB: 100001038 (udaljem tekstu*:* **Rukovalac podataka**), pre otpočinjanja prikupljanja i dalje obrade podataka o ličnosti  **fizičkih lica –** **potencijalnih kupca službenih vozila u vlasništvu Rukovaoca podataka odnosno fizičkih lica koja podnesu ponudu na oglas za prodaju vozila**, ovim obaveštenjem upoznaje lica čije podatke o ličnosti prikuplja i dalje obrađuje o sledećem:

**I Rukovalac podataka**

Rukovalac podataka je: Galenika ad Beograd, Batajnički drum bb, matični broj: 07726325, PIB: 100001038, broj telefona: 011/307 10 77 , e-mail adresa: kontakt@galenika.rs.

**II Lice za zaštitu podataka o ličnosti**

Lice imenovano za zaštitu podataka o ličnosti kod Rukovaoca podataka je: Jovana Ristović-Milovanović.

Kontakt podaci lica za zaštitu podataka o ličnosti - e-mail adresa: zastitapodataka@galenika.rs.

**III Vrsta podataka**

Rukovalac podataka prikuplja i dalje obrađuje samo i isključivo podatke koji su potrebni za ostvarivanje svrhe iz odeljka IV ovog obaveštenja, i to podatke koji obuhvataju: ime i prezime potencijalnih kupaca službenih vozila u vlasništvu Rukovaoca podataka odnosno fizičkih lica koja podnesu ponudu na oglas za prodaju vozila.

**IV Svrhа obradе podataka**

Rukovalac podataka će podatke o ličnosti obrađivati isključivo u svrhu učešca i sprovođenja postupka podnošenja ponuda na javni oglas Rukovaoca podataka za prodaju službenih vozila u vlasništvu Rukovaoca podataka, zatim sprovođenja celokupnog postupka prodaje navedenih vozila, kao i objave rang liste ponuđača na web sajtu Rukovaoca podataka u cilju javnog informisanja učesnika o ishodu prodaje u skladu sa objavljenim oglasom.

**V Pravni osnov obrade**

Rukovalac podataka će podatke o ličnosti iz ovog Obaveštenja prikupljati od lica na koje se podaci odnose, i to na osnovu saglasnosti lica čiji se podaci obrađuju, a koja se pribavlja nakon upoznavanja lica sa ovim obaveštenjem.

**VI Primalac podataka**

Rukovalac podataka podatke o ličnosti lica od kojih se podaci prikupljaju isključivo koristi za sopstvene potrebe u cilju sprovođenja postupka prodaje službenih vozila, kao i za potrebe objave na web sajtu u cilju informisanja učesnika postupka prodaje – potencijalnih kupaca o ishodu postupka prodaje, a u iste će u skladu sa zakonskim ovlašćenjima uvid imati i nadležni organi za potrebe overe dokumenata, sprovođenja postupka registracije, regulisanja poreza i sl.

**VII Iznošenje podataka van teritorije Republike Srbije**

Rukovalac podataka ne namerava da podatke o ličnosti lica čiji se podaci obrađuje iznosi van Republike Srbije.

**VIII Rok čuvanja podataka**

Rukovalac podataka će prikupljene podatke čuvati dok postoji osnov za njihovu obradu, a najkasnije dok postoji opravdana potreba za njihovim čuvanjem.

**IX Prava lica čiji se podaci obrađuju**

Lica čiji se podaci obrađuju imaju sledeća prava:

* da od Rukovaoca podataka zahtevaju pristup, ispravku i dopunu ili brisanje njegovih podataka o ličnosti;
* na ograničenje obrade;
* na prekid obrade (prigovor);
* na prenosivost podataka;
* pravo protiv odlučivanja na osnovu automatizovane obrade
* na opoziv pristanka za obradu u bilo koje vreme, s tim da opoziv ne utiče na dopuštenost obrade na osnovu pristanka pre opoziva;
* na podnošenje pritužbe Povereniku za zaštitu podataka o ličnosti.

**X Neophodnost davanja ličnih podataka**

Rukovalac podataka obaveštava lica da se njihovi lični podaci prikupljaju i dalje obrađuju, jer je to neophodan uslov za sprovođenje postupka prodaje vozila, odnosno za angažovanje u gore pomenute svrhe, te da isto neće biti moguće u slučaju da lica ne daju svoje podatke.

**XI Automatizovano donošenje odluka**

Lice čiji se lični podaci obrađuju ima pravo da se na njega ne primenjuje odluka doneta isključivo na osnovu automatizovane obrade, uključujuči i profilisanje, ako se tom odlukom proizvode pravne posledice po njega ili ta odluka značajno utiče na njegov položaj, osim u slučajevima određenim Zakonom.

Prethodno opisano pravo lica čiji se lični podaci obrađuju može biti isključeno u slučajevima koje predviđa član 38 Zakona.

**XII Bezbednost podataka**

Rukovalac podataka će u smislu odredbi Zakona na odgovarajući način zaštititi podatke o licima kojima je ovo Obaveštenje upućeno, od zloupotreba, uništenja, gubitka, neovlašćenih promena ili pristupa, odnosno preduzeće sve neophodne tehničke, kadrovske i organizacione mere zaštite podataka, u skladu sa utvrđenim standardima i postupcima, a koje su potrebne da bi se podaci zaštitili od gubitka, uništenja, nedopuštenog pristupa, promene, objavljivanja i svake druge zloupotrebe.

Pristup podacima imaće samo zaposlena lica kod Rukovaoca podataka koja, s obzirom na opis posla koji obavljaju, treba da budu upoznata sa prikupljenim podacima o ličnosti, i to samo u obimu koji je neophodan za obavljanje njihovih poslova, a Rukovalac podataka će utvrditi obavezu ovih zaposlenih lica da čuvaju tajnost svih podataka koje budu prikupljali i dalje obrađivali.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nakon što sam od strane privrednog društva Galenika ad Beograd, sa sedištem na adresi Batajnički drum bb, matični broj: 07726325, PIB: 100001038) (u daljem tekstu: Rukovalac podataka) upoznat/a sa Obaveštenjem o obradi podataka o ličnosti (u daljem tekstu: Obaveštenje), u skladu sa odredbama člana 15 Zakona o zaštiti podataka o ličnosti ("Sl. glasnik RS" br. 87/2018) (u daljem tekstu: Zakon), svojom slobodnom voljom dajem sledeću:

IZJAVU

Da sam u potpunosti razumeo/a Obaveštenje i da sam saglasan/a da Rukovalac podataka može prikupljati i dalje obrađivati moje lične podatke na način i u svemu u skladu Obaveštenjem i Zakonom.

|  |  |  |
| --- | --- | --- |
| U Beogradu,Dana: \_\_\_.\_\_\_.20\_\_\_.g. |  | Ime i prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[potpis lica koje daje saglasnost] |